b"\n_START_ARTICLE_\n\xc5\xa0ar\xc5\xabnas Vasiliauskas\n_START_SECTION_\nCarrera esportiva\n_START_PARAGRAPH_\nEs va formar a les categories inferiors de la Sabonis School, a Litu\xc3\xa0nia, amb qui va guanyar el Nike International Junior Tournament de l'any 2007, i es va proclamar campi\xc3\xb3 de la NKL, la segona divisi\xc3\xb3 lituana de b\xc3\xa0squet. La temporada 2008-09 va ser subcampi\xc3\xb3 de la primera categoria de la lliga lituana (LKL), de la Lliga b\xc3\xa0ltica i de la Copa, debutant tamb\xc3\xa9 a i l'Eurolliga. En la segona temporada al Zalgiris va guanyar la lliga b\xc3\xa0ltica, i va tornar a ser subcampi\xc3\xb3 de Lliga i Copa. La temporada 2010-11 la va disputar amb l'Asciai, tamb\xc3\xa9 litu\xc3\xa0, i la 2011-12 la va comen\xc3\xa7ar al Baltai Kaunas, on va jugar fins al mes de desembre, mes en que va fitxar pel Panevezys, de la mateixa lliga._NEWLINE_La temporada 2012-13 canvia d'aires i fitxa pel Ruskon-Mordovia Saransk de la lliga russa, on queda subcampi\xc3\xb3 de Copa. En el mes de desembre abandona l'equip i \xc3\xa9s contractat pel Pieno Zvaigzdes litu\xc3\xa0 fins a final de temporada. La temporada 2013-14 es proclama campi\xc3\xb3 de la lliga polonesa jugant amb el Trefl Sopot. Despr\xc3\xa9s de dos anys a Pol\xc3\xb2nia torna una temporada m\xc3\xa9s a Litu\xc3\xa0nia per jugar al Vytautas Prienu. La temporada 2016-17 fitxa pel Divina Seguros Joventut de la lliga ACB, tot i que abandona el club en el mes de desembre. A Badalona va disputar 12 partits, amb una mitjana de 5 punts i 13 minuts per partit. _NEWLINE_Despr\xc3\xa9s d'abandonar Badalona fitxa per l'U\xc5\x9fak Sportif turc fins a final de temporada, comen\xc3\xa7ant aix\xc3\xad la seva estada a la lliga turca. A l'estiu de 2017 fitxa pel Trabzonspor, i al 2018 \xc3\xa9s contractat pel Gaziantep."